דאנה איבגי

**דאנה איבגי** (נולדה ב-3 באפריל 1982) היא שחקנית, קומיקאית, זמרת ומוזיקאית ישראלית, זוכת שלושה פרסי אופיר למשחק. 

## ביוגרפיה
איבגי נולדה, גדלה והתחנכה בתל אביב, בתם של השחקנית עירית שלג והשחקן משה איבגי. דודתה הייתה הבמאית והשחקנית רונית איבגי. בנעוריה למדה בבית הספר הדמוקרטי הפתוח ביפו. בעקבות קשיים חברתיים שהתעוררו בבית הספר בתגובה לשמה הייחודי אייתה את שמה כ"דנה" ללא האות א'. אימצה מחדש את השם "דאנה" לאחר שבגרה. איבגי לא שירתה בצה"ל.

הייתה חברה ב"אנסמבל ציפורלה".

איבגי נשואה לאמן הפלסטי איתמר שמשוני. ב-2013 נולד בנם הבכור, וב-2018 נולד בנם השני.

מתגוררת בשכונת שפירא בתל אביב.

## קריירה
[שמאל|ממוזער|250px|דאנה איבגי בסרטה של [קרן ידעיה, "כלת הים", 2009]]

### בקולנוע
בשנת 1992, כשהייתה בת עשר, שיחקה לצד אביה בסרט "מלאכים ברוח". שנה לאחר מכן השתתפה בסרטו של ערן ריקליס, "זהר", המתאר את חייו של הזמר זוהר ארגוב. בשנת 1999, בגיל 17, שיחקה לראשונה בתפקיד ראשי, בסרטו של אלון זינגמן, "כאב השיניים של הרצל". באותה השנה שיחקה לצד אביה בסרט הקולנוע "זמן אוויר". בשנת 2001 שיחקה בסרטם של תמר מרום ורם נהרי, "כוכב זורח מעל הלב", לצד השחקנים אילנה ברקוביץ' ואסי כהן. בשנת 2002 שיחקה לצד זאב רווח ואיתי תורג'מן בסרטו של אורי ענבר, "בית"ר פרובנס", ובסרטו של ניר ברגמן, "כנפיים שבורות", לצדם של מאיה מרון ואורלי זילברשץ-בנאי. על משחקה בסרטים אלה הייתה מועמדת ל"פרס אופיר". מועמדות שלישית לפרס קיבלה ב-2003, על משחקה בסרט המנגליסטים".

בשנת 2004 שיחקה בסרט "אור" של קרן ידעיה בתפקיד הראשי, לצדה של רונית אלקבץ. בזכות משחקה זכתה ב"פרס אופיר" בקטגוריית "השחקנית הראשית הטובה ביותר", וכן בפרסים בפסטיבל הקולנוע של סלובקיה ושל ארצות הברית. בשנת 2005 שיחקה בסרט "גיבורים קטנים". ב-2006 השתתפה בסרט הסטודנטים של טליה לביא, "חיילת בודדה" ובסרט "אביבה אהובתי". ב-2007 בסרטו של אבי נשר, "הסודות", בו גילמה אחת מתלמידות המדרשה; ובסרטו הפוליטי של עמוס גיתאי, "התנתקות", לצד ז'ולייט בינוש, היאם עבאס, ז'אן מורו ולירון לבו. בשנת 2009 שיחקה בסרט "כלת הים" בבימוי קרן ידעיה. ב-2010 שיחקה בסרטו של רוני ניניו, "היו לילות" לצד אביה, משה איבגי. בשנת 2013 שיחקה בתפקיד ראשי בסרט הקומדיה "בננות" בבימויו של איתן פוקס. בשנת 2014 שיחקה בתפקיד ראשי בסרט "אפס ביחסי אנוש", בבימויה של טליה לביא; וכן כיכבה לצד לירון בן-שלוש בסרט "את לי לילה", אותו כתבה בן-שלוש. על תפקידים אלו זכתה בשני פרסי אופיר; הראשון בקטגוריית שחקנית המשנה הטובה ביותר ("את לי לילה"), והשני לשחקנית הראשית הטובה ביותר ("אפס ביחסי אנוש"). בשנת 2015 זכתה בפרס השחקנית הטובה ביותר מטעם פורום מבקרי הקולנוע בישראל, על הופעתה בסרט "את לי לילה". בשנת 2022 שיחקה בסרט סבוי של כאן בתפקיד ראשי.

בשנת 2024 שיחקה בתפקיד ראשי בסרט "הפילגש" בבימויה של מעיין ריף.

בשנת 2025 שיחקה בתפקיד ראשי בסרט "חמצן" בבימויה של נטעלי בראון. הסרט זכה בסרט הטוב ביותר בקטגוריית הסרט העלילתי בפסטיבל ירושלים 2025. 

### בטלוויזיה
ב-2003 הופיעה בתפקיד אורח בסדרת הטלוויזיה "תיק סגור". בשנת 2006 שיחקה בסדרה "המקום" לצד יהונתן סגל, לאורה ריבלין ושמיל בן ארי. ב-2007 השתתפה בסדרה "מסכים" לצד איתי תורג'מן, אניה בוקשטיין ואחרים. בשנת 2008 השתתפה בסדרה "חמישה גברים וחתונה" בערוץ 10. ב-2010 שיחקה בתוכנית המערכונים "אין להם מושג", לצד גיא לואל, שירי גדני, אושרי כהן, מיכל לוי, קובי פרג', ואיילת רובינסון.

בין השנים 2007–2014 השתתפה בארבע עונות של סדרת הפשע "הבורר" בתפקיד אושרית אסולין, לצד אביה משה איבגי, שגילם את דודה.

בשנת 2016 שיחקה בקומדיה לנוער "גרעינים", ששודרה בערוץ הילדים לצופי HOT, לצד דנה פרידר, חנוך דאום, דניאל גד ודוד שאול.

בשנת 2017 הנחתה את העונה הרביעית של תוכנית הטלוויזיה "חיות מסך" של יולי אוגוסט הפקות; תוכנית אירוח של דמויות מעולם הקולנוע והטלוויזיה.

בשנת 2018 שיחקה בסדרה הקומית "משיח" בקשת 12, בכיכובו של אודי כגן, ובשתי סדרות של HOT3: "אוטונומיות", של אורי אלון ויהונתן אינדורסקי; ו"מלכות" שיצרו רותי וגל זייד, בכיכובן של ליהי קורנובסקי ואינה בקלמן.

בשנת 2020 שיחקה בסדרה "אבא מטפלת". על תפקידה בסדרה קיבלה מועמדות בתחרות פרסי הטלוויזיה לילדים ולנוער.

בשנת 2021 שיחקה בסדרה "מעילה" של יס, בה מגלמת את דמותה של אתי אלון. על תפקיד זה זכתה איבגי בפרס האקדמיה הישראלית לטלוויזיה בקטגוריית השחקנית הראשית הטובה ביותר בסדרת דרמה.

בשנת 2024 שיחקה בסדרה טיפול לילי, בה גילמה את נוגה, אחראית על מאפייה בסופרמרקט, שנוצר קשר בינה ובין גיבור הסדרה.

בשנת 2025 שיחקה בסדרה "גחליליות", בה גילמה את השוטרת דקלה מוסרי. באותה שנה השתתפה בעונה הרביעית של תוכנית המציאות "הזמר במסכה", בתור הסופגנייה, וסיימה במקום הראשון.

בשנת 2026 תשתתף בסדרת המערכונים "אנשים שפגשתי" בתאגיד השידור הישראלי כאן 11.

### כזמרת
בשנת 2015 הוציאה את אלבום הבכורה שלה, *[[ID (אלבום)|ID]]*, שזכה לביקורות אוהדות. ב-2018 שוחרר השיר "תרקדי את זה", שכתבה, הלחינה והקליטה בשיתוף עם דניאלה ספקטור. השיר נכלל באלבומה של ספקטור, "בהתחלה". ב-2022 הוציאה את הסינגל "למדבר".

## פרסים ומועמדויות

איבגי זכתה בשלושה פרסי אופיר, על משחקה בסרטים "אור", "אפס ביחסי אנוש" ו"את לי לילה". זהו שיא הפרסים לשחקנית ישראלית, אותו היא חולקת עם רונית אלקבץ וענת וקסמן. כמו כן, זכתה במקום הראשון בעונה הרביעית של תוכנית הטלוויזיה "הזמר במסכה".

## פילמוגרפיה
* מלאכים ברוח (1991)
* זהר (1993)
* זמן אוויר (1999)
* כאב שיניים (2000) - סרט קצר
* כוכב זורח מעל הלב (2001) - סרט טלוויזיה ב-HOT3
* כנפיים שבורות (2002)
* בית"ר פרובנס (2002)
* חצאית דמעות (2002) - סרט טלוויזיה ב-ערוץ 2
* נומי טלר (2003) - סרט קצר
* המנגליסטים (2003)
* סיפורי בית קפה (2003)
* אור (2004)
* חיילת בודדה (2005) - סרט קצר
* גיבורים קטנים (2006)
* אביבה אהובתי (2006)
* התנתקות (2007)
* הסודות (2007)
* שלום ולהתראות (2008)
* חורבה (2009)
* היו לילות (2010)
* כלת הים (2010)
* בננות (2013)
* אפס ביחסי אנוש (2014)
* את לי לילה (2014)
* מה שלא הורג אותך (2015) - סרט קצר
* מרחק הליכה (2018) - סרטי אמריקאי-ישראלי דובר אנגלית
* סינמה סבאיא (2022)
* הפילגש (2023)
* גחליליות (2025)
* חמצן (2025)

## דיסקוגרפיה
### אלבומי אולפן
* 2015: *[[ID (אלבום)|ID]] *

## קישורים חיצוניים

* 
* 
* 
* 
* 
* 
* 
* 
* 
* 
* דאנה איבגי: "אני לא באמת יכולה לבחור שריטה אחת", באתר את, 3 באפריל 2022

## הערות שוליים

קטגוריה:בדרניות ישראליות
קטגוריה:בדרנים ישראלים
קטגוריה:בוגרות בית הספר הכרמל (תל אביב)
קטגוריה:בוגרי בית הספר הכרמל (תל אביב)
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:זוכות פרס אופיר: שחקנית המשנה הטובה
קטגוריה:זוכי פרס אופיר: שחקן המשנה הטוב
קטגוריה:זוכות פרס אופיר: השחקנית הטובה
קטגוריה:זוכי פרס אופיר: השחקן הטוב
קטגוריה:זוכות פרס האקדמיה לטלוויזיה: שחקנית
קטגוריה:זמרות השרות בעברית
קטגוריה:זמרים השרים בעברית
קטגוריה:זמרות ישראליות
קטגוריה:זמרים ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:קומיקאים יהודים ישראלים
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקניות ישראליות
קטגוריה:משתתפי הזמר במסכה (תוכנית טלוויזיה ישראלית)
קטגוריה:זוכים בתוכניות מציאות ישראליות
קטגוריה:ישראליות שנולדו ב-1982
קטגוריה:ישראלים שנולדו ב-1982